**ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**» **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ**

**1.Իրավական ակտի անհրաժեշտությունը**

Որոշման նախագծի ընդունումը պայմանավորված է Հայաստանի Հանրապետության արդարադատության նախարարության թարգմանությունների կենտրոն ՊՈԱԿ-ի 2018 թվականի ավելացված արժեքի հարկի գծով առաջացած հարկային պարտավորությունները մարելու անհրաժեշտությամբ:

**2. Ընթացիկ իրավիճակը և խնդիրները**

Հայաստանի Հանրապետության 2018 թվականի պետական բյուջեով հաստատված 08.03.02.08 Թարգմանչական ծառայություններ ծրագրով նախատեսվել է 217,406․7 հազ․ դրամ, այսինքն՝ Հայաստանի Հանրապետության արդարադատության նախարարության թարգմանությունների կենտրոն ՊՈԱԿ-ի ծախսերում ավելացված արժեքի հարկի գծով գումարներ չեն նախատեսվել։ Մինչդեռ, 2018 թվականի հունվարի 1-ից ուժի մեջ է մտել Հարկային օրենսգիրքը և Հայաստանի Հանրապետության արդարադատության նախարարության թարգմանությունների կենտրոն ՊՈԱԿ-ի գործունեության արդյունքում 2018 թվականին ավելացված արժեքի հարկի գծով պետական բյուջե վճարելիք գումարների մասով առաջացել են հարկային պարտավորություններ` 01․10․2020թ․ դրությամբ ընդհանուր գումարով 65,706․6 հազ. դրամի չափով (ներառյալ տույժերն ու տուգանքները)։ Կից ներկայացվում է ՀՀ պետական եկամուտների կոմիտեի ՀՎՍ վարչության սպասարկման թիվ 4 բաժնի կողմից Հայաստանի Հանրապետության արդարադատության նախարարության թարգմանությունների կենտրոն ՊՈԱԿ-ի հարկային պարտավորությունների վերաբերյալ տեղեկանքը, համաձայն որի 01․10․2020 թ․ դրությամբ 43,052․4 հազ․ դրամ կազմում է ԱԱՀ գումարը և 22,654․2 հազ․ դրամ՝ հաշվարկված տույժերը։ Միևնույն ժամանակ, հարկային հաշվետվությունների ներկայացման էլեկտրոնային համակարգում ներառված հաշվետվությունների համաձայն 26․10․2020թ․ԱԱՀ գծով պարտքը ներառյալ հաշվարկված տույժերը կազմում է 65,964․95 հազ․ դրամ և դրա համեմատ լրացուցիչ հաշվարկվել է օրական 17․5հազ․ դրամ տույժ 30 օրացուցային օրվա համար, ընդամենը՝ 525․0 հազ․ դրամ՝ մինչև 26․11․2020թ․ հազ․ դրամ, մինչև որոշման նախագծի ընդունումը հաշվարկված տույժերը վճարելու նպատակով։ Այսինքն՝ հարկային պարտավորությունների մարման նպատակով անհրաժեշտ է 66,489․5 հազ․ դրամ։

Ներկայումս անհրաժեշտություն է առաջացել բյուջեի նկատմամբ պարտավորությունները մարելու նպատակով նախատեսել ավելացված արժեքի հարկի գծով սահմանած գումարները: Միաժամանակ, ՀՀ 2020 թվականի պետական բյուջեով նշված ՊՈԱԿ-ների մասով նախատեսված ծախսերի շրջանակներում հնարավոր չէ իրականացնել 2018 թվականի հարկային պարտավորությունների մարումը, որոնց մասով կիրառվող տույժերն օրեցօր աճում են:

**3. Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է Հայաստանի Հանրապետության արդարադատության նախարարության կողմից:

**4. Ակնկալվող արդյունքը**

Որոշման նախագծի ընդունմամբ հնարավորություն կընձեռվի Հայաստանի Հանրապետության արդարադատության նախարարության թարգմանությունների կենտրոն ՊՈԱԿ-ին մարելու 2018 թվականի ավելացված արժեքի հարկի գծով առաջացած հարկային պարտավորությունները:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«**Հայաստանի Հանրապետության 2020 թվականի պետական բյուջեում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ կատարելու մասին**» ՀՀ կառավարության որոշման նախագծի ընդունմամբ ՀՀ 2020 թվականի պետական բյուջեում նախատեսվում է եկամուտների և ծախսերի ավելացում 66,489․5 հազ. դրամի չափով:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

«Հայաստանի Հանրապետության 2020 թվականի պետական բյուջեում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունումն այլ իրավական ակտերի ընդունման անհրաժեշտություն չի առաջացնում: